Braziliya prezidenti lavozimiga nomzod yaralangach saylovoldi kampaniyasini internetdan olib boradi

Braziliyadagi prezidentlik saylovlarida g‘olib bo‘lishga asosiy da'vogar nomzod Jair Bolsonaru pichoq bilan hujum qilinishidan yaralangandan keyin saylovoldi kampaniyasini gospitalda qolgan holda internet orqali olib boradi. Bu haqda Braziliya Sotsial-liberal partiyasi prezidenti Gustavu Bebiannu ma'lum qildi. 
Bolsonaruga Juiz-di-Foru shahridagi saylovoldi namoyishi vaqtida pichoq bilan jarohat yetkazilgandi. U operatsiya qilingan. Siyosatchi hozirda San-Pauludagi shifoxonaga o‘tkazilgan. 
“Uning safarlari jadvali bekor qilindi. Saylovoldi kampaniyasi videoga yozib olingan holda internet orqali olib boriladi”, deb ma'lum qilgan Bebiannu.
Uning aytishicha, bir qator saylovoldi tadbirlarida Bolsonaruning o‘rnini u bilan birga vitse-prezident lavozimi uchun borayotgan general Xamilton Mouran egallaydi. 
Avvalroq shifokorlar Bolsonaru shifoxonada 7-10 kun qolishini ma'lum qilishgan. Uning shifoxonadan tashqari saylovoldi faoliyati kamida 20 kundan keyingina davom ettirilishi mumkinligi aytilgan. 
Braziliya prezidenti saylovlari 7 oktabrda bo‘lib o‘tadi.